《暮秋江上逢端州朱使君诗以申饯》
宋代·祖无择

奕叶清棻远，夫君素履恢。
人皆推世德，我亦爱卿材。
新命一麾推，长途万城来。
画船江雨暗，红旆海风开。
服岭先声浃，编甿美化该。
此行真邂逅，几日共沿洄。
去矣瞻仙棹，依然对酒杯。
前程如见忆，为寄早春梅。

作者简介：（ 1011—1084）蔡州上蔡人，初名焕斗，字择之。少学古文于穆修，又从孙明复受经学。仁宗宝元元年进士。出知袁州，首建学官，置生徒，学校始盛。英宗朝同修起居注、知制诰，加龙图阁直学士、权知开封府。神宗即位，入知通进、银台司。王安石执政，讽求其罪，谪忠正军节度副使。元丰中主管西京御史台，移知信阳军。工诗文。有《龙学文集》。